Televõrk (film)

"Televõrk" ("Network") on 1976. aastal valminud USA satiiriline draamafilm, mille režissöör on Sidney Lumet ja mille produtseeris filmistuudio Metro-Goldwyn-Mayer. 

Paddy Chayefsky stsenaariumi järgi lavastatud film räägib fiktiivsest televõrgust Union Broadcasting System, mis võitleb kehvade reitingutega. Ettevõtte õnn pöördub, kui oma saate lõpetamisest teada saanud uudisteankur teatab vaatajatele, et kavatseb sooritada otse-eetris enesetapukatse. Filmi peaosatäitjad on Faye Dunaway, William Holden, Peter Finch (see jäi tema viimaseks rolliks), Robert Duvall, Wesley Addy, Ned Beatty ja Beatrice Straight.

"Televõrk", eriti selle käsikiri ja osatäitjad pälvisid laialdast kriitikute poolehoidu. Film oli rahaliselt edukas ning teenis üheksa nominatsiooni 1977. aasta Oscarite jagamisel, sealhulgas parima filmi kategoorias. Film võitis neist neli: parima meespeaosatäitja Oscar läks Finchile, kes teenis esimese näitlejana postuumselt Oscari, parima naispeaosatäitja Oscar läks Dunawayle, parima naiskõrvalosatäitja Oscar läks Straightile, kelle roll oli aegade lühim roll, mis oli Oscari võitnud, ning Chayefsky teenis oma teise parima algupärase stsenaariumi Oscari.

2000. aastal tunnistati film kultuuriliselt oluliseks ning võeti USA Kongressi raamatukogu riiklikku filmiregistrisse. 2002. aastal valis Producers Guild of America "Televõrgu" kuulsuste halli filmina, mis "püstitas uue standardi ameerika meelelahutuses".Archive of Producers Guild Hall of Fame – Past Inductees, Producers Guild of America official site. Accessed October 31, 2010. Original site. Filmi käsikirja peetakse üheks kõigi aegade parimaks ning 2005. aastal valis USA stsenaristide gild selle filmiajaloo kümne parima hulka. 2007. aastal asetas Ameerika Filmiinstituut selle parimate USA filmide edetabelis (AFI's 100 Years...100 Movies) 64. kohale.

 Osatäitjad 

Filmi kaadritagust teksti loeb Lumeti filmides tihti kaasa teinud näitleja Lee Richardson.

 Viited 

 Välislingid 



Kategooria:Ameerika Ühendriikide draamafilmid
Kategooria:1976. aasta filmid